§ 1

Foreningens formål er at iklæde trængende konfirmander i Hillerød Kommune. Formålet søges navnlig opnået ved et årligt kontingent, samt frivillige bidrag, gaver og andet.

§ 2

Uddeling af konfirmationshjælp sker ved konfirmation, og foretages efter bestyrelsens bedste skøn i forhold til de indhentede oplysninger. Uddelingen er hemmelig.

§ 3

Som medlem af foreningen kan, på forslag fra et medlem, optages enhver hæderlig person, der er fyldt 18 år.

§ 4

Bestyrelsen kan nægte optagelse i foreningen og kan ekskludere et medlem, når mindst 4 bestyrelsesmedlemmer stemmer derfor. Afgørelsen kan indankes til nærmest følgende generalforsamling.

§ 5

Udtræder eller slettes et medlem af foreningen, skal han aflevere foreningens mærke, og har intet krav på foreningen.

§6

Generalforsamlingen, ordinær eller ekstraordinær, er den højeste myndighed i alle foreningens anliggender. En lovlig indvarslet generalforsamling har gyldighed uanset de fremmødte medlemmers antal.

§ 7

Enhver generalforsamling indkaldes ved en bekendtgørelse i en lokalavis, med mindst 14 dages varsel. Forslag til generalforsamlingen skal være formanden i hænde senest 8 dage forinden.

§ 8

Foreningens ordinære generalforsamling afholdes hvert år inden udgangen af april måned, med følgende dagsorden:

1. Valg af dirigent.
2. Formandens beretning.
3. Det reviderede regnskab oplæses.
4. Valg af bestyrelsesmedlemmer, suppleanter og revisor.
5. Indkomne forslag.
6. Eventuelt.
7. Afslutning.

§ 9

Ekstraordinær generalforsamling afholdes når bestyrelsen finder det nødvendigt, eller når mindst 50 medlemmer, til bestyrelsen, fremsætter skriftlig begæring herom, ledsaget af forslag til dagsorden.

§ 10

På generalforsamlingen, der ledes af en blandt medlemmerne valgt dirigent, sker alle afstemninger ved simpelt flertal. Dog kræver vedtægtsændringer, mindst 2/3 af de afgivne stemmer. Det passerede sker ved tilføjelse i foreningens protokol, der er fuldt bevisende, når den er underskrevet af dirigent og sekretær.

§11

Foreningens anliggender varetages af em bestyrelse på 5 medlemmer, valgt af generalforsamlingen for 2 år ad gangen, idet der hvert år på den ordinære generalforsamling afgår skiftevis 2 og 3. Der vælges 2 bestyrelsessuppleanter for 2 år ad gangen. Disse afgår skiftevis hvert andet år. Videre vælges 2 revisorer for 2 år, således at de afgår skiftevis hvert andet år. Endelig vælges en revisorsuppleant for 1 år. Bestyrelsen konstituerer sig selv. Genvalg kan finde sted på alle poster/pladser.

§ 12

Bestyrelsen holder møde så ofte det findes nødvendigt. Møder der indkaldes af formanden, er beslutningsdygtige, når mindst 2 bestyrelsesmedlemmer er tilstede. Bestyrelsen bestemmer selv sin forretningsorden.

§13

Regnskabsåret er fra 1. januar til 31. december. Alle foreningens tilkommende pengemidler, skal ufortøvet indbetales til foreningens kasserer, som straks bør indsætte disse i et af bestyrelsen valgt lokalt pengeinstitut, på foreningens navn. Foreningens midler kan kun hæves af kassereren når formanden, eller ved formandens fravær, påtegner fuldmagten. Meddelelse herom tildeles pengeinstituttet,

§ 14

Beslutning om foreningens ophør kræver at mindst 1/5 af foreningens medlemmer er til stede, og mindst 2/3 af de fremmødte stemmer derfor. Hvis dette antal ikke møder, indvarsles en ny generalforsamling, og denne tager da beslutningen, uanset de fremmødtes antal. Dog kan foreningens opløsning kun besluttes ved skriftlig afstemning med 2/3 majoritet.

§ 15

I tilfælde af foreningens opløsning, kan dens midler ikke deles af medlemmerne, men skal tilstilles et af den ordinære generalforsamling vedtaget filantropisk foretagende, eller selskab der måtte arbejde med lignende formål som Hillerød Propforening.

Lovene revideret og ajourført 6. april 2019

Henning Jensen Jan Heine Rasmussen Per Louw Vang

Tommy Brudzewixz Michael Axelsen

Vedtægter

for

Hillerød Propforening

Legater til konfirmanders påklædning

Stiftet den 20. februar 1917